CELEX: 62008CN0219
Language: fi
Date: 2008-05-22 00:00:00
Title: Asia C-219/08: Kanne 22.5.2008 — Euroopan yhteisöjen komissio v. Belgian kuningaskunta

19.7.2008   
            
            
               FI
            
            
               Euroopan unionin virallinen lehti
            
            
               C 183/15
            
         Kanne 22.5.2008 — Euroopan yhteisöjen komissio v. Belgian kuningaskunta
   (Asia C-219/08)
   (2008/C 183/30)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja J.-P. Keppenne)
   
      Vastaaja: Belgian kuningaskunta
   Vaatimukset
   
               —
            
            
               On todettava, että Belgian kuningaskunta ei ole noudattanut EY 49 artiklan mukaisia velvoitteitaan, koska se on yhteisöön sijoittautuneiden palveluja tarjoavien yritysten lähettäessä kolmannen valtion työntekijöitä työhön edellyttänyt, että
               
                           a)
                        
                        
                           liiketoiminnan harjoittamiselle on myönnetty ennakkolupa
                        
                     
                           b)
                        
                        
                           työnantajan sijoittautumisvaltion myöntämän oleskeluluvan on oltava voimassa palvelujen suorittamisen ajan ja kolme kuukautta sen jälkeen
                        
                     
                           c)
                        
                        
                           työntekijän on oltava ollut saman palveluja tarjoavan työnantajan palveluksessa vähintään kuuden kuukauden ajan.
                        
                     
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää pääasiallisesti, että edellytykset, joita vastaaja on asettanut muuhun jäsenvaltioon kuin Belgiaan sijoittautuneiden palveluja tarjoavien yritysten lähettäessä kolmannen valtion työntekijöitä työhön, rajoittavat palvelujen tarjoamisen vapautta ja syrjivät samalla kyseisiä palveluntarjoajia suhteessa Belgiaan sijoittautuneisiin kilpailijoihinsa.
   Komissio väittää ensimmäisessä kanneperusteessaan, että liiketoiminnan harjoittamista koskevalla ennakkolupajärjestelmällä rajoitetaan suhteettomasti palvelujen tarjoamisen vapautta. Tällaista rajoittamista ei sen mukaan myöskään voida perustella millään yleisen edun mukaisella syyllä eikä viittauksilla Schengenin säännöstöön.
   Toisessa kanneperusteessaan kantaja kyseenalaistaa sen edellytyksen, jonka mukaan työntekijän sijoittautumisvaltiossa myönnetyn oleskeluluvan on oltava voimassa palvelujen suorittamisen ajan ja kolme kuukautta sen jälkeen, oikeasuhtaisuuden.
   Kolmannessa kanneperusteessaan komissio korostaa, että kun kantaja ei ole tehnyt asianmukaisia muutoksia lainsäädäntöönsä, edellytyksellä, jonka mukaan työntekijän on oltava ollut saman palveluja tarjoavan työnantajan palveluksessa vähintään kuuden kuukauden ajan, rajoitetaan suhteettomasti palvelujen tarjoamisen vapautta.